Փախստականների մեծ ալիք առաջին անգամ չէ, որ ընդունում ենք։ Չէ՞ որ մերժելով Արցախի ժողովրդի ինքնորոշման իրավունքի իրացումը՝ Ադրբեջանը պատերազմ սկսեց Արցախի դեմ, որի հետևանքով Ադրբեջանից մեծ թվով փախստականներ եկան Հայաստան: Այս հարցին նույնպես այսօր անդրադարձանք՝ նշելով, որ ի տարբերություն մեր հարուստ հարևանի, որը տասնամյակներ շարունակ խեղճ մարդկանց պահում է փախստականների ճամբարներում և օգտագործում է նրանց իր պրոպագանդայի համար, Հայաստանում այսօր չկան փախստականների ճամբարներ: Մենք վարվել ենք հակառակ կերպ, փորձել ենք մեր սուղ միջոցները դնել այդ մարդկանց կյանքը և կենցաղը կազմակերպելու և նրանց ինտեգրելու համար: